**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – UAB „Ignitis grupės paslaugų centras“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – sutartis, sudaroma tarp Tiekėjo ir Pirkėjo dėl Pirkimo objekto.
   4. **Sistema (arba AM)** – Ignitis grupės naudojama turto valdymo sistema IBM „Maximo“.
   5. **Prekės** – Techninėje specifikacijoje nurodytos licencijos, tiekiamos Techninėje specifikacijoje nustatyta tvarka ir terminais.
   6. **Paslaugos** – Pirkėjo turimos Sistemos funkcionalumo Išplėtimo paslaugos (įskaitant reikalingų licencijų pateikimą, Priežiūros paslaugas, Palaikymo paslaugas, Konsultavimo paslaugas, Vystymo paslaugas, Mokymų paslaugas, Integravimo paslaugas, Papildomos priežiūros paslaugas ir garantinio aptarnavimo paslaugas).
   7. **Išplėtimo paslaugos** – atskiros Sistemos kopijos kūrimo, Sistemos funkcionalumo diegimo, testavimo, vartotojų apmokymo paslaugos.
   8. **Priežiūros paslaugos** – Sistemos priežiūros paslaugos, susidedančios iš Palaikymo paslaugų ir Konsultavimo paslaugų.
      1. **Palaikymo paslaugos** – Sistemos darbo problemų / sutrikimų nustatymas ir jų sprendimas.
      2. **Konsultavimo paslaugos** – Pirkėjo atstovų konsultavimas visais su Sistemos panaudojimu, vystymu ir jos veikimu susijusiais klausimais.
   9. **Vystymo paslaugos** – Sistemos tobulinimo, keitimo, vystymo paslaugos.
   10. **Mokymų paslaugos** – sistemos administratorių ir vartotojų apmokymai. Paslaugos suteikiamos pagal šios techninės specifikacijos reikalavimus ir suderintą mokymų planą.
   11. **Integravimo paslaugos** – integracijų tarp Sistemos ir kitų Pirkėjo turimų IT sistemų sukūrimo paslaugos.
   12. **Užsakymas** – Pirkėjo užsakymas, kuriame nurodomos užsakomos Prekės ir / arba Paslaugos, jų teikimo terminai ir kita reikalinga informacija. Užsakymai teikiami, derinami ir tvirtinami Sutartyje nurodytu elektroniniu paštu arba susitikimų metu, patvirtinant juos elektroniniu paštu.
   13. **Papildomos priežiūros paslaugos** – Priežiūros paslaugos po sistemos įdiegimo į gamybinę aplinką ir bandomosios eksploatacijos pabaigos.
   14. **Projektas** – terminuota veikla, kurios apimtis visos Sutartimi perkamos Paslaugos ir Prekės.
   15. **Ignitis grupė** – UAB „Ignitis grupė“ įmonių grupė.
   16. **ESO** – Ignitis grupės įmonė AB „Energijos skirstymo operatorius“.
2. **PIRKIMO OBJEKTAS**
   1. IBM Maximo sistemos išplėtimo, priežiūros ir vystymo paslaugos, įskaitant reikalingas IBM Maximo licencijas.
3. **PIRKIMO OBJEKTO APIMTYS**
   1. **Prekių kiekiai ir Paslaugų apimtys:**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objekto pavadinimas** | **Matavimo vienetas** | **Minimalus kiekis Sutarties galiojimo laikotarpiu[[1]](#footnote-2)** | **Maksimalus kiekisSutarties galiojimo laikotarpiu (ne daugiau kaip)[[2]](#footnote-3)** |
| 1. | **„IBM Maximo“ Išplėtimo paslaugos** | Vnt. | 1 | - |
| 2. | **Stacionarios darbo vietos (desktop), pilnos ir dalinės licencijos** | Vnt. | 200 | 400 |
| 3. | **Ribotos prieigos licencijos (Express)** | Vnt. | 20 | 50 |
| 4. | **Mobiliosios programėlės diegimas** | Vnt. | 1 | - |
| 5. | **Mobilios darbo vietos licencijos[[3]](#footnote-4)** | Vnt. | 300 | 700 |
| 6. | **Mokymų paslaugos** | Grupė | - | 10 |
| 7. | **Integravimo paslaugos** | Vnt. | - | 16 |
| 8. | **Papildomos priežiūros paslaugos** | Mėn. | - | 12 |
| 9. | **Vystymo paslaugos** | Valanda | - | 4000 |

* 1. **Pirkimo objektas apima:**
     1. Sistemos programinę įrangą, mobiliąją aplikaciją su visomis Sistemai veikti reikalingomis IBM Maximo licencijomis;

3.2.2. Sistemos priežiūros paslaugas;

3.2.3. Licencijų palaikymo paslaugą;

3.2.4. Sistemos išplėtimo paslaugas: Sistemos kopijos kūrimą ir funkcionalumo diegimą, ir su tuo susijusias paslaugas;

3.2.5. Reikalingas integracijas su kitomis Pirkėjo turimomis informacinėmis sistemomis. Reikalavimai Integravimo paslaugoms detalizuoti Techninės specifikacijos 5.2.4 punkte;

3.2.6. Duomenų migravimą iš Pirkėjo turimų informacinių sistemų ar kitokių Pirkėjo pateiktų duomenų šaltinių, įskaitant ir duomenų konvertavimą.

3.2.7. Sistemos naudotojų apmokymą Pirkėjo patalpose visoje Lietuvos teritorijoje (5 didžiuosiuose miestuose). Iš viso planuojama apmokyti ne daugiau kaip 10 grupių (9 grupes Sistemos naudotojų: vienoje mokymų grupėje gali būti ne daugiau kaip 12 asmenų. Sistemos super-naudotojams, administratoriams turi būti numatoma 1 atskira mokymų grupė (grupėje ne daugiau kaip 10 asmenų)). Tiekėjas turi parengti ir su Pirkėju suderinti mokymų planą, pagal kurį bus apmokomi darbuotojai. Kiekvienai apmokomų darbuotojų grupei pirmieji mokymai turi būti organizuojami Pirkėjo patalpose. Pirkėjui sutikus, kiti tos pačios grupės apmokymai (jeigu numatomi keli mokymai tai pačiai grupei) gali vykti nuotoliniu būdu.

3.2.8. Mobiliosios aplikacijos diegimą, konfigūravimą ir visus kitus pilnaverčiam mobiliosios aplikacijos veikimui reikalingas paslaugas.

3.2.9. Vystymo paslaugas (Sistemos plėtra). Vystymo paslaugų teikimas prasideda Pirkėjui pateikus Užsakymą, Vystymo paslaugų valandos naudojamos tik Sistemos techninėje specifikacijoje ir funkciniuose / nefunkciniuose reikalavimuose (Techninės specifikacijos priedai Nr. 1 ir Nr. 2) nenumatytiems funkcionalumo poreikiams įdiegti.

3.2.10. Priežiūros paslaugas. Priežiūros paslaugų kaštai diegimo metu turi būti įtraukti į Tiekėjo siūlomą Išplėtimo paslaugų kainą. Išplėtimo paslaugų teikimo metu (Techninės specifikacijos 5.2.13.2. p.) Priežiūros paslaugos negali būti papildomai apmokestinamos.


3.2.11. Papildomos priežiūros paslaugos. Paslaugos teikiamos 12 mėn, paslaugų teikimo pradžia per 5 darbo dienas nuo atskiro Užsakymo pateikimo, bet ne anksčiau kaip po bandomosios eksploatacijos pabaigos akto pasirašymo dienos. Už tinkamai suteiktas papildomos priežiūros paslaugas apmokama sutartyje nustatyta tvarka.

1. **SUTARTINIŲ ĮSIPAREIGOJIMŲ VYKDYMO VIETA**
   1. Tiekėjas Paslaugas teikia naudodamas Pirkėjo IT infrastruktūrą. Susitikimai su Pirkėjo atstovais, priėmimo testavimas, bandomoji Sistemos eksploatacija ir kitos Projekto veiklos, reikalaujančios Tiekėjo atstovų buvimo Pirkėjo patalpose vykdomos Pirkėjo buveinėje (Vilnius, Lietuva).
   2. Pirkėjas pateikia testavimo ir gamybinių aplinkų infrastruktūrą (aplinkų sukūrimas – Tiekėjo atsakomybė), esant Tiekėjo poreikiui turėti vystymo (angl. *development*) aplinką – jos sukūrimas ir palaikymas yra Tiekėjo atsakomybė.
   3. Šalims raštu sutarus, Tiekėjui gali būti suteiktos nuotolinio prisijungimo prie Pirkėjo Sistemos (gamybinės ir testavimo aplinkų) galimybės, Sistemos darbo stebėjimui, valdymui, pakeitimų įkėlimui į Sistemos testavimo aplinką.
2. **REIKALAVIMAI PIRKIMO OBJEKTUI**
   1. **Esamos situacijos aprašymas**

ESO eksploatuoja Lietuvos teritorijoje esančius elektros ir dujų skirstomuosius tinklus, kuriais elektros bei dujų tiekimą užtikrina 1,65 mln. (elektros) bei 0,6 mln. (dujų) klientams. Elektros energija skirstoma iš 394 aukštos įtampos transformatorių pastočių, ją paskirstant per ~125 tūkst. Km. 0,4-35 kV įtampos elektros oro bei kabelių linijas bei ~38,6 tūkst. 0,4-10 kV transformatorinių. Gamtinių dujų tiekimui užtikrinti ESO eksploatuoja 8914 km žemo bei aukšto slėgio dujotiekių, 510 katodinės saugos įrenginių, 791 dujų slėgio reguliavimo įrenginių, 64 tūkst, dujų slėgio reguliavimo įtaisų.

Šiuo metu ESO įdiegta daug nestandartinio funkcionalumo turinti turto valdymo informacinė sistema „TEVIS“ bei tinklų infrastruktūros vystymo informacinė sistema „TIVIS“. Pirkimo tikslas yra sumažinti ir optimizuoti šių sistemų palaikymo kaštus. Šiuo metu informacinės sistemos „TEVIS“ ir „TIVIS“ yra adaptuojamos ir pritaikomos prie ESO naudojamų turto valdymo procesų, kurie ne visada atitinka gerąją užsienio valstybių turto techninės priežiūros praktiką. Tokia situacija neatitinka įmonės poreikių, susijusių su technologinio turto priežiūros ir remonto procesais, kadangi nėra galimybės sistemingai atlikti įmonės turto priežiūros ir aptarnavimo.

Pirkėjas yra Ignitis įmonių grupės IT paslaugų įmonė, kuri teikia IT sistemų nuomos ir priežiūros paslaugą visoms Ignitis grupės įmonėms, įskaitant ESO, bei turi savo infrastruktūroje įdiegtą turto valdymo sistemą IBM „Maximo“ (keletą atskirų kopijų). Pirkėjo turimoje turto valdymo sistemoje veikia šie funkciniai moduliai:



* 1. **Pirkimo objekto aprašymas**
     1. **Bendrieji reikalavimai:**
        1. Išplėtimo paslaugų suteikimo terminas – 24 mėnesiai nuo Sutarties pasirašymo.
        2. Kuriamų rezultatų derinime (analizėje, projektavime, konfigūravime, testavime, bandomojoje eksploatacijoje) dalyvaus Pirkėjo atstovai.
        3. Sistemos išplėtimas turi apimti:
           1. Licencijų pateikimą (pagal Pirkėjo poreikį);
           2. Sistemos analizę;
           3. Sistemos architektūros parengimą;
           4. Esamų funkcinių reikalavimų (priedas Nr. 1) analizę ir tikslinimą, esamų verslo procesų analizę ir būsimų verslo procesų projektavimą ir kt.;
           5. Sistemos instaliavimą ir konfigūravimą, nestandartinio funkcionalumo kūrimą. Sistemos instaliavimas skirstomas į du etapus:

Turto eksploatavimo funkcionalumo modulio instaliavimą (Funkcinių reikalavimų 1-2, 6-13 skyriai);

Turto vystymo funkcionalumo modulio instaliavimą (Funkcinių reikalavimų 3-5 skyriai).

* + - * 1. Duomenų konvertavimą ir migravimą iš Pirkėjo pateiktų duomenų šaltinių;
        2. Sistemos testavimą;
        3. Mokymus, vykdomus Pirkėjo patalpose;
        4. Konfigūravimą, programinės įrangos diegimą ir bandomąją eksploataciją;
        5. Tiekėjas savo kaštais įsipareigoja atlikti 1 metų trukmės Sistemos garantinę priežiūrą. Garantinės priežiūros laikotarpis pradedamas skaičiuoti po Sistemos bandomosios eksploatacijos.
    1. **Rezultatų priėmimas**
       1. Lentelėje Nr. 1 pateikiamas Projekto rezultatų detalizavimas.

Lentelė Nr. 1 Projekto rezultatai

|  |  |
| --- | --- |
| Rezultatas | Rezultato aprašymas |
| REZ-1. Projekto planas | Diegimo planas turi apimti, bet neapsiriboti:   * Tiekėjo (įskaitant partnerius, jei yra) ir kitų susijusių šalių funkcijas ir atsakomybes; * Tiekėjo ekspertų atsakomybes; * Projekto valdymo struktūrą; * Projekto valdymo organizavimo procedūrą; * Projekto valdymo ir vykdymo principus:   + darbų vykdymo;   + rezultatų kokybės užtikrinimo (kokybės valdymo procesą, kokybės patikrinimo procedūras ir auditus, testavimo metodiką, kokybės užtikrinimo priemones ir kt.);   + dokumentų derinimo ir tvirtinimo;   + Projekto etapų ir rezultatų priėmimo;   + komunikacijos valdymo;   + Projekto apimties pokyčių, problemų ir rizikų valdymo (rizikų valdymo metodika, rizikų identifikavimo procedūra, Projekto rizikų veiksnių analizę ir kt.);   + Projekto pažangos stebėsenos. * Diegimo planas turi būti suderintas su Pirkėju. |
| REZ-2. Projekto grafikas (plano sudedamoji dalis) | * Rengdamas projekto grafiką Tiekėjas turi vadovautis Project Management Institute (PMI), Agile arba lygiavertėmis metodologijomis; * Rengdamas Projekto grafiką Tiekėjas turi vadovautis Techninės specifikacijos 5.2.1.1. punkte nurodytu Diegimo paslaugų terminu; * Projekto grafike turi būti nurodyta etapų ir darbų vykdymo trukmė, atsakomybės, etapų ir darbų tarpusavio priklausomybės, tarpinių ir galutinių rezultatų pateikimo terminai. Tiekėjas, rengdamas grafiką, turi įvertinti rezultatų derinimo su Pirkėju laiką; * Projekto grafike turi būti nurodytas reikalingas Pirkėjo darbuotojų įsitraukimas (atsakomybės, terminai, apimtys); * Parengtas Projekto grafikas turi būti suderintas su Pirkėju. * Esant Pirkėjo poreikiui, Projekto grafikas Projekto vykdymo metu turi būti atnaujinamas ir suderinamas su Pirkėju. |
| REZ-3. Detali AM architektūros specifikacija | Detalioje AM architektūros specifikacijoje mažiausiai turi būti pateikiama:   * AM principinė realizacijos schema (posistemės ir jų sąryšiai); |
| REZ-4. Analizės ir projektavimo dokumentas | Analizės ir projektavimo dokumente turi būti pateikiama:   * panaudos atvejų išskyrimas ir aprašymas; * detali techninė specifikacija:   + AM duomenų modelis;   + AM duomenų struktūros ir esybės;   + AM taikomi standartai ir technologijos;   + Duomenų apsikeitimo sąsajų ir (ar) integracijų su kitomis informacinėmis sistemomis / registrais specifikavimas, apimantis duomenų apsikeitimo proceso aprašymą, duomenų struktūrų ir reikalavimų joms aprašymą, naudojamos technologijos aprašymą;   + Duomenų srautų aprašymas: struktūra, turinys, techniniai požymiai, mainų procedūros ir kt.; * detalių funkcinių ir nefunkcinių reikalavimų, būtinų funkcijų realizavimui, specifikacija:   + AM reikalingų duomenų aprašymas, pildymo / gavimo ir tikrinimo taisyklės, laukų ilgiai, įvairios skaičiavimo taisyklės ir pan.;   + taisyklės, taikomos konkrečiuose procesų žingsniuose, pvz., duomenų parengimo ir apdorojimo taisyklės, klaidų valdymas;   + įvedamų duomenų aprašymas: struktūra (dinaminiai ir statiniai laukai), formatas, pildymo taisyklės ir kt.;   + naudotojų valdymo funkcijų specifikacija. |
| REZ-5. Reikalavimų rinkinys infrastruktūrai, įskaitant reikalavimus duomenų bazių valdymo sistemai ir kitiems elementams, kurie yra reikalingi Sistemos veikimui | Reikalavimų rinkinyje infrastruktūrai, įskaitant ir reikalavimus duomenų bazių valdymo sistemai bei kitiems elementams, turi būti pateikiama:   * virtualių serverių tarpusavio sąveikos schema; * virtualių serverių konfigūracijos parametrai; * reikalingas išteklių kiekis (pvz., skaičiavimo pajėgumai, duomenų saugojimo kiekis, darbinės atminties kiekis ir kt.); * reikalavimai virtualius serverius aptarnaujančiai infrastruktūrai (duomenų archyvavimas, atstatymas, virtualizavimo infrastruktūra ir kt.). |
| REZ-6. Sukonfigūruota ir įdiegta AM | * Vadovaudamasis su Pirkėju suderinta analizės ir projektavimo dokumentacija, Tiekėjas turi atlikti AM konfigūravimo ir diegimo darbus. Turi būti:   + įdiegta atskira Sistema funkcionalumo realizacijai;   + sukonfigūruoti ir įdiegti funkciniai moduliai;   + sukurtos automatinio duomenų apsikeitimo sąsajos ir integracijos su kitomis informacinėmis sistemomis;   + sukonfigūruoti ir įdiegti kiti Techninės specifikacijos reikalavimams įgyvendinti reikalingi funkcionalumai. |
| REZ-7. Pradinių duomenų migravimo planas | Su Pirkėju suderintame duomenų migravimo plane turi būti pateikiama:   * AM paruošimo migravimui eiga bei principai; * duomenų migravimui vykdyti būtina informacija ir ištekliai; * duomenų paruošimo ir duomenų struktūrų aprašai; * duomenų konvertavimo ir migravimo priemonių aprašymas; * duomenų perkėlimo formatai; * duomenų migravimo pradžios ir pabaigos fiksavimo sąlygos; * duomenų migravimo darbų eigos planas; * Projekto dalyvių atsakomybės; |
| REZ-8. Parengta Sistemos testavimo aplinka | Parengta testavimo aplinka turi užtikrinti sklandų Sistemos testavimą. |
| REZ-9. Baigtas AM testavimas | Rezultatas pasiektas, kai bus:   * parengti ir su Pirkėju suderinti AM testavimo scenarijai; * atliktas AM sistemos testavimas (SIT, UAT, Stress); * užpildyta testavimo ataskaita ir klaidų registras, su Pirkėju suderinti klaidų ištaisymo terminai; * klaidos ištaisytos; |
| REZ-10. Atliktas duomenų migravimas | * atlikti visi duomenų migravimo darbų eigos plane numatyti darbai; * atliktas sumigruotų duomenų validavimas; * visi rezultatai patvirtinti Pirkėjo. |
| REZ-11. Parengta AM gamybinė aplinka | Parengta AM gamybinė aplinka turi užtikrinti sklandų pasirengimą AM bandomajai eksploatacijai. |

* + 1. **Funkciniai ir nefunkciniai reikalavimai.**
       1. Funkciniai AM reikalavimai pateikti priede Nr. 1 „Funkciniai reikalavimai“.
       2. AM nefunkciniai reikalavimai pateikti priede Nr. 2 „Nefunkciniai reikalavimai“.
    2. **Reikalavimai Integravimo paslaugoms.**
       1. AM integracijos su 5.2.4.2 nurodytomis sistemomis ir, atsiradus Pirkėjo poreikiui, su papildomomis 4 (keturiomis) Techninėje specifikacijoje ir jos prieduose nenumatytomis informacinėmis sistemomis.
       2. Identifikuotų AM integracijų\* aprašymas:

|  |  |  |
| --- | --- | --- |
| **Nr.** | **Integruojama sistema** | **Aprašymas** |
| 1 | BILLING | Skaitiklių duomenys, ESO klientų mokėjimų ir kontaktiniai duomenys (dujų ir elektros duomenys saugomi atskirose sistemose). |
| 2 | ERP | Finansinės apskaitos duomenys, integruojamos 2 sistemos – Scala ir Navision. |
| 3 | NVP | Naujų ESO klientų prijungimo duomenys, darbų inicijavimas iš NVP. |
| 4 | Paskata | ESO Darbuotojų duomenys (atostogos, nedarbas, įkainiai, kompetencijos). |
| 5 | UVIS | Užklausų valdymo sistema, darbų (užduočių) inicijavimas iš UVIS, statuso atidavimas į UVIS. |
| 6 | DMS | Dispečerinio valdymo duomenys (atjungimai ir kt.). |
| 7 | GIS | Geografinė informacija apie turtą (abipusė integracija). |
| 8 | EMCOS | Esamų SMART tipo skaitiklių duomenys. |
| 9 | DVS | Duomenų (sutartys, sąskaitos-faktūros, nuotraukos, schemos ir kiti dokumentai) perdavimas į ir iš dokumentų saugojimo sistemų: DocLogix ir Saperion. |
| 10 | VL | Perduodama informacija apie objektus, keičiamasi pranešimais apie tinklo darbus bei skaitiklių gedimus. |
| 11 | Sharepoint | Pirkimų proceso inicijavimui reikalingų duomenų perdavimas iš Sistemos. |
| 12 | Portalas | Išorinis portalas rangovų prisijungimui. Perduodami su konkrečiu turtu, darbų užsakymų susiję duomenys (sutartis, dokumentų derinimas ir pasirašymas, turto, darbo kortelės, GIS duomenys ir kt. analizės etapo metu nustatyta informacija) |
| \*Reikalingų integracijų sąrašas ir kiekis yra preliminarūs ir turi būti patikslinti analizės metu. | | |

* + 1. **Reikalavimai vartotojų prieigai ir licencijoms.**
       1. Vartotojų autentifikavimas turi būti vykdomas automatiškai per Pirkėjo naudojamą Active Directory tarnybą. Sistema turi automatiškai sinchronizuoti naudotojų duomenis su Active Directory stotimi ir nereikalauti papildomos autentifikacijos.
       2. Tiekėjas analizės etapo metu turi pasiūlyti ir suderinti su Pirkėju vartotojų rolių matricą.
       3. Tiekėjas analizės metu, atsižvelgdamas į projektuojamus procesus ir ESO vidaus tvarkas, personalo kiekį, turi pasiūlyti optimaliausią licencijų įsigijimo modelį (licencijavimo modelį).
       4. Pirkėjas įsipareigoja pateikti visų kitų trečiųjų šalių programinės įrangos licencijas (duomenų bazių ir kt.), būtinas Išplėtimo paslaugoms įvykdyti.
       5. Pirkėjas numato įsigyti licencijas dalimis ir tik tada, kai atsiranda realus poreikis jas pradėti naudoti, bei tik tokia apimtimi, kuri reikalinga Projekte numatytoms užduotims atlikti (t.y., įsigyjamas licencijų skaičius, reikalingas vykdomo Projekto etapo užduotims įvykdyti pagal Projekto grafiką – pvz., testavimui, mokymui ir kt.).
       6. Turi būti pateiktos prisijungimo nuorodos ir kodai licencijoms parsisiųsti iš Sistemos gamintojo puslapio arba licencijos turi būti įpakuotos į standartinę Sistemos gamintojo pakuotę ir pristatytos į Pirkėjo Sutartyje nurodytą adresą. Licencijos perduodamos pasirašant priėmimo-perdavimo aktą, kurio derinimui skiriamos 5 (penkios) darbo dienos. Kartu su priėmimo-perdavimo aktu turi būti pateiktas licencijų įsigijimą patvirtinantis dokumentas ir programinės įrangos aktyvavimo raktai / kodai, kurie leistų prisijungti prie Sistemos gamintojo žinių bazių, versijų atnaujinimų arba kitų puslapių, būtinų ir įeinančių į palaikymo paslaugas. Aukščiau minėti dokumentai ir aktyvavimo raktai / kodai perduodami pasirašant priėmimo-perdavimo aktą.
       7. Licencijų galiojimas turi būti neribotas.
       8. Perkamos licencijos turi atitikti visus teisės aktuose tokioms prekėms taikomus reikalavimus.
       9. Programinės įrangos palaikymas turi būti teikiamas pagal standartines Sistemos gamintojo nustatytas sąlygas ir tvarką.
       10. Pirkėjas perka licencijas raštu pateikdamas Užsakymą konkrečiam licencijų kiekiui ir tipui.
       11. Tiekėjas įsipareigoja licencijas perduoti per 10 (dešimt) darbo dienų nuo Užsakymo gavimo.
       12. **Licencijų palaikymo paslauga Sutarties galiojimo laikotarpiui turi būti įskaičiuota į licencijų kainą. Licencijų palaikymo pradžia pradedama skaičiuoti sekančią darbo dieną po licencijų perdavimo dienos**.
    2. **Reikalavimai testavimui.**
       1. Tiekėjas turi sukurti testavimo aplinką Pirkėjo pateiktoje infrastruktūroje.
       2. Tiekėjas turi parengti naujai diegiamo funkcionalumo testavimo planą ir testavimo scenarijus bei juos suderinti su Pirkėju.
       3. Tiekėjas pagal parengtą ir suderintą testavimo planą turės dalyvauti testavime, teikti konsultacijas, išsakyti komentarus ir siūlymus dėl rekomenduojamo klaidos kritiškumo lygio, šalinimo terminų, eigos ir atsakingų asmenų priskyrimo.
       4. Tiekėjas pagal testavimo klaidų registre užregistruotą informaciją ir parengtą klaidų šalinimo planą turės šalinti visas užregistruotas klaidas ir neatitikimus, nustatytus integracinio testavimo metu.
    3. **Reikalavimai bandomajai eksploatacijai.**
       1. Bandomosios eksploatacijos trukmė – 2 (du) mėnesiai nuo naujai įdiegto funkcionalumo eksploatacijos pradžios. Bandomosios eksploatacijos trukmė neįtraukta į diegimo terminą.
       2. Bandomoji eksploatacija turi būti atliekama gamybinėje aplinkoje.
       3. Visi Tiekėjo veiksmai atliekant bandomąją eksploataciją turi būti suderinti su Pirkėju.
       4. Bandomosios eksploatacijos metu turi būti nedelsiant šalinami visi funkcionalumo trūkumai pagal Techninės specifikacijos 5.2.14 punkte nurodytus terminus.
       5. Tiekėjas bandomosios eksploatacijos metu turi užtikrinti operatyvų sistemos klaidų šalinimo organizavimą ir konsultavimą.
       6. Bandomosios eksploatacijos pabaigoje Tiekėjas turi parengti rezultatų ataskaitą ir ją pateikti Pirkėjui per 10 darbo dienų.
    4. **Reikalavimai infrastruktūrai.**
       1. Tiekėjas privalės įdiegti ir visiškai sukonfigūruoti Sistemą Pirkėjo virtualizuotoje tarnybinių stočių infrastruktūroje.
       2. Tiekėjas privalo nurodyti reikalavimus tarnybinėms stotims, kuriose bus eksploatuojama AM: savo pasiūlyme turi pateikti siūlomos AM architektūrą ir nurodyti, kiek ir kokių papildomų virtualių aplinkų reikės AM bei kiekvienos virtualios aplinkos parametrus:
       3. virtualių procesorių skaičių;
       4. atminties kiekį;
       5. diskų talpą;
       6. virtualių tinklo plokščių skaičių ir kt.
       7. Tiekėjas turi aprašyti, kokie AM komponentai bus diegiami kiekvienoje virtualioje aplinkoje.
       8. AM sprendimas turi optimaliai išnaudoti Pirkėjo turimus išteklius ir būti įdiegtas Pirkėjo turimoje programinės ir techninės įrangos aplinkoje.
       9. Tiekėjas kartu su Sistema turi pateikti ir mobiliesiems įrenginiams pritaikytą programėlę (angl. application), suderinama su iOS, Android mobiliosiomis operacinėmis sistemomis. Detalus palaikomų mobiliųjų operacinių sistemų versijų sąrašas turės būti suderintas diegimo projekto analizės ir projektavimo metu.
       10. Mobiliajai programėlei galima naudoti Maximo Anywhere produktą arba lygiavertę mobiliąją programėlę, integruotą su Maximo sistema bei atitinkančia Pirkėjo keliamus reikalavimus, nurodytus techninės specifikacijos priede Nr. 1. Mobilioji programėlė turi būti sukurta, ištestuota ir pilnai veikianti, jos atitiktis funkciniams poreikiams bus tikrinama demonstracijos metu.
       11. AM turi veikti 24/7 (24 valandos per parą, 7 dienos per savaitę) režimu (išskyrus iš anksto suderintus planinius AM sustabdymus).
       12. AM kūrimo metu turi būti sukurta testavimo aplinka (aplikacijos ir duomenų bazės lygiu), savo funkcionalumu analogiška AM gamybinei versijai. Testavimo aplinkoje turi būti saugomi tik testiniai duomenys. Testavimo aplinka turi būti naudojama testavimo, naudotojų mokymams.
    5. **Reikalavimai dokumentacijai.**
       1. Tiekėjas turi parengti ir su Pirkėju suderinti naudotojų ir administratorių mokomąją dokumentaciją. Sistemos naudotojo ir administravimo vadovai turi būti parengti pagal funkcinius sistemos modulius.
       2. Tiekėjas turi parengti ir su Pirkėju suderinti šią techninę dokumentaciją:

5.2.9.2.1. Analizės ir projektavimo dokumentaciją (analizės bei projektavimo dokumentai, specifikacijos).;

5.2.9.2.2. Architektūros dokumentaciją (Sistemos platformos, duomenų bazių, modulių aprašymai ir tarpusavio išdėstymo schemos);

5.2.9.2.3. Integracijų dokumentaciją (Sistemos integracijų, jų struktūrų, mainų sąsajų ir kitų integracinių elementų aprašymai ir tarpusavio išdėstymo schemos);

5.2.9.2.4. Naudotojų, naudotojų grupių ir jų teisių aprašymą.

* + - 1. Sistemos vartotojų ir administratorių mokomoji dokumentacija turi būti parengta lietuvių kalba. Sistemos techninė dokumentacija gali būti parengta lietuvių arba anglų kalbomis.
      2. Visa dokumentacija turi būti pateikta elektroniniu formatu (MS Office Word, Excel arba Adobe PDF formate).
      3. Vykdant Sistemos tobulinimo ir vystymo darbus Tiekėjas turi pateikti atnaujintą dokumentaciją.
    1. **Atsakomybių matrica**

Stulpeliai „Tiekėjas“ ir „Pirkėjas“ nustato Tiekėjo ir Pirkėjo atsakomybes:

Atsakingas (toliau – R): dirbantis, kad įvykdytų užduotį. Atskaitingas (toliau – A) (taip pat tvirtintojas): Atsakingas už teisingą ir pilną užduoties įvykdymą, kuriam deleguota atsakomybė už darbą. Kitaip sakant, atskaitinga šalis turi patvirtinti darbo rezultatus, kuriuos pateikia atsakinga šalis. Pagalba (toliau – S): Resursai skirti atsakingam, kad padėtų įvykdyti užduotį. Konsultavimas (toliau – C): Kurių nuomonės prašoma, dažniausiai tai yra susijusios srities ekspertai ir su kuriais yra dviejų krypčių komunikavimas. Informuotas (toliau – I): Kurie informuojami apie užduoties vykdymo statusą, dažnai tik kai užduotis įvykdoma ir su kuriais yra vienos krypties komunikavimas.

| **Užduotis** | | **Tiekėjas** | **Pirkėjas** |
| --- | --- | --- | --- |
| **Projekto valdymas** | Bendras projekto valdymas | R | A |
| Pirkėjo komandos valdymas | I | R |
| Tiekėjo komandos valdymas | R | I |
| **Analizė ir projektavimas** | Diegimo plano ir grafiko paruošimas | R | A |
| Pirkėjo reikalavimų surinkimo susitikimų organizavimas | R | A, C |
| Sistemos panaudos atvejų paruošimas | R | A,C |
| Sistemos architektūros paruošimas | R | C, A |
| Duomenų migravimo strategijos paruošimas | R | A, C |
| Sąsajų su kitomis sistemomis identifikavimas ir aprašymas | R | A, C |
| Reikalavimų ir rekomendacijų infrastruktūrai paruošimas | R | A, C |
| Pirkėjo verslo procesų analizė, būsimų procesų projektavimas | R | C, I |
| Sistemos diegimo į gamybą strategijos paruošimas | R | A, C |
| Sistemos funkcinės specifikacijos paruošimas funkciniai reikalavimai, nefunkciniai reikalavimai, sistemos architektūra, verslo procesai) | R | A, C |
| Detalaus sistemos dizaino parengimas | R, A | I |
| Sąsajų specifikacijų parengimas | R | A, C, S |
| Infrastruktūros dizaino parengimas | R | A, C |
| Testavimo strategijos ir sistemos testavimo plano parengimas | R | A |
| Duomenų migravimo plano parengimas | R | A, C |
| **Konfigūravimas** | Sistemos testavimas (vidinis) | R, A | I |
| Sistemos integracinio testavimo plano parengimas | R, A | I, C |
| Sistemos integracinio testavimo (SIT) scenarijų parengimas | R, A | I, C |
| Duomenų sistemos integraciniam testavimui paruošimas | R, A | I, C |
| Sistemos UAT testavimo plano parengimas | S | R, A |
| Sistemos UAT testavimo scenarijų parengimas | S | R, A |
| Techninės įrangos paruošimas | C | R, A |
| Programinės įrangos instaliavimas | R | S, A |
| Testavimo aplinkų paruošimas | R | S, A |
| Sistemos administravimas ir stebėjimas | R | S, A |
| Duomenų kopijos | R | S |
| **Testavimas** | SIT testavimas | R | I |
| SIT testavimo raporto parengimas | R | A, S |
| Likusių sistemos klaidų pašalinimo planas | R | A |
| UAT testavimas | S | R, A |
| UAT testavimo ataskaita | S | R, A |
| Sistemos streso testų parengimas ir vykdymas (angl. “system stress volume test” (SVT)) | R | A, C |
| Sistemos stresų testų ataskaita | R | A |
| Duomenų paruošimas migravimui, konvertavimas | R | A, C, S |
| Duomenų migravimas | R | A |
| Duomenų migravimo testavimas | R | A |
| Klaidų taisymas | R, A | S |
| Sistemos dokumentacijos parengimas ir perdavimas Pirkėjui | R | A |
| UAT patvirtinimas | I | R, A |
| Sprendimas diegti į gamybą | S | R, A |
| **Diegimas ir paleidimas gamybinėje aplinkoje** | Bendro sistemos diegimo į gamybą plano parengimas | R | S, A |
| Techninės ir programinės įrangos (įskaitant trečių šalių) instaliavimas ir konfigūravimas | R | S, A |
| Diegimo į gamybą patvirtinimas | S | R, A |
| **Projektų valdymo artefaktai** | Projekto status ataskaitų rengimas | R | A |
| Rizikų ir problemų registro parengimas ir valdymas | R | S, A |
| Pakeitimų valdymo registro parengimas ir valdymas | R | A |

* + 1. **Intelektinės nuosavybės teisės.**
       1. Visos nuosavybės teisės į sukurtą programinę įrangą ir dokumentus (t. y. visas AM papildomas funkcionalumas, kuris bus bendrai sukurtas Projekto įgyvendinimo metu pagal Pirkėjo pateiktus reikalavimus bei dalyvaujant Pirkėjo atstovams) pereina Pirkėjui nuo galutinio Sistemos priėmimo–perdavimo akto pasirašymo datos, t.y. Pirkėjas turi teisę naudoti, adaptuoti, pritaikyti, tobulinti, keisti Tiekėjo perduotą programinę įrangą, tačiau išimtinės autorių neturtinės teisės priklauso Tiekėjui.
       2. Pasirašant galutinį Sistemos priėmimo–perdavimo aktą, Tiekėjas privalės pateikti Pirkėjui skaitmeninėje laikmenoje (CD diskas, USB atmintinė) viso AM papildomo funkcionalumo, įskaitant ir mobiliosios programėlės, tuo atveju jeigu nebuvo naudojamas Maximo Anywhere paketas (funkcionalumas, kuris buvo bendrai sukurtas Projekto įgyvendinimo metu pagal Pirkėjo pateiktus reikalavimus bei dalyvaujant Pirkėjo atstovams) išeities kodus ir dokumentaciją. Išeities kodai turi būti nešifruoti ir pateikti 2 (dviem) egzemplioriais.
    2. **Reikalavimai Sistemos kokybei.**
       1. AM turi funkcionuoti taip, kad galima būtų vykdyti visas Techninės specifikacijos reikalavimuose aprašytas funkcijas.
       2. Techninės ir (arba) programinės įrangos modifikavimas, tobulinimas ir klaidų taisymas neturi turėti įtakos anksčiau įvestų duomenų vientisumui.
       3. Sistemoje turi veikti stebėsenos, žurnalizavimo, problemų prevencijos ir identifikavimo priemonės. Žurnalizavimo apimtis (laukai, lentelės) turi būti konfigūruojama. Sistemos administratoriai turi gauti automatinius pranešimus apie Sistemos sutrikimus.
       4. Duomenų kopijavimo ir archyvavimo procedūrų metu neturi nukentėti bendra Sistemos greitaveika.
       5. Sistema turi efektyviai naudoti fizinius resursus (disko, atminties, tinklo pralaidumo).
       6. Sistema turi būti plečiama pridedant papildomų skaičiavimo ar saugyklų resursų be papildomų Sistemos perprojektavimo ar realizavimo darbų.
    3. **Reikalavimai garantiniam aptarnavimui.**
       1. Reikalavimai Sistemos garantiniam aptarnavimui taikomi tokie patys kaip ir Sistemos priežiūros paslaugai, žr. 5.2.14 punktą.
       2. **Sistemos garantinio aptarnavimo trukmė – 1 (vieneri) metai nuo Sistemos bandomosios eksploatacijos pabaigos.**
    4. **Reikalavimai Palaikymo paslaugų teikimui.**
       1. Sistema turi veikti patikimai, atitikti IT saugumo reikalavimus ir būti atstatoma įvykus sutrikimui per Techninės specifikacijos 5.2.14.4 p. nurodytus terminus. Visi Tiekėjo veiksmai, susiję su palaikymo paslauga, turi būti vykdomi pagal suderintais su Pirkėju procedūras.
       2. Sistemos Palaikymo paslauga turi būti teikiama darbo dienomis nuo 07.30 val. iki 16.30 val. Šalių rašytiniu susitarimu, Sistemos palaikymo paslaugos gali būti teikiamos ir Pirkėjo bei Tiekėjo nedarbo metu.
       3. Visi Sistemos sutrikimai, t.y. incidentai, klasifikuojami taip:
          1. Aukšto lygio defektas – Sistema neveikia, nepasiekiama, nekorektiškai veikia esminė verslo logika, duomenų praradimas, esminiai greitaveikos sutrikimai;
          2. Vidutinio lygio defektas – Sistema (ar dažniausiai naudojama jos dalis / funkcija) veikia nestabiliai, pvz., rodomi klaidos pranešimai, reikalaujantys pakartotinio prisijungimo prie Sistemos; neteisingai atliekamos dažniausiai naudojamos operacijos; neteisingai išsaugomi duomenys; nepriimami / neperduodami duomenys (jų dalis) kitoms informacinėms sistemoms;
          3. Žemo lygio defektas – nedidelės Sistemos klaidos, neapribojančios Sistemos funkcionalumo ir darbo našumo, negadinančios ir nepateikiančios klaidingų duomenų.
       4. Defektų reakcijos ir sprendimo terminai:

|  |  |  |  |
| --- | --- | --- | --- |
| **Nr.** | **Defektas** | **Reakcijos trukmė (Sistemos palaikymo valandomis)** | **Sprendimo trukmė (Sistemos palaikymo valandomis)** |
| 1. | Aukštas | Ne ilgiau kaip 1 (viena) darbo valanda nuo Pirkėjo pranešimo pateikimo momento. | Ne ilgiau kaip per 2 (dvi) darbo valandas nuo Pirkėjo pranešimo apie Sistemos defektą pateikimo momento. |
| 2. | Vidutinis | Ne ilgiau kaip 2 (dvi) darbo valandos nuo Pirkėjo pranešimo pateikimo momento. | Ne ilgiau kaip per 4 (keturias) darbo valandas nuo Pirkėjo pranešimo apie Sistemos defektą pateikimo momento. |
| 3. | Žemas | Ne ilgiau kaip 8 (aštuonias) darbo valandas nuo Pirkėjo pranešimo pateikimo momento. | Ne ilgiau kaip 24 (dvidešimt keturias) darbo valandas nuo pranešimo apie Sistemos defektą iš Pirkėjo gavimo |
| Ne ilgiau kaip per 2 (dvi) savaites nuo pranešimo apie Sistemos defektą iš Pirkėjo gavimo.  Jei Sistemos darbo sutrikimams pašalinti reikia pateikti programinio kodo pakeitimus, tai, jei šalys nesutarė kitaip, turi galioti aukščiau nurodyta tvarka. |

* + - 1. Į defektų šalinimo terminą neįskaičiuojamas laikas, kurio metu laukiama papildomos ar patikslintos informacijos iš Pirkėjo, be kurios pagrįstai nėra įmanomas kokybiškas defekto šalinimas.
      2. Bet kokie pakeitimai gamybinėje aplinkoje, įskaitant klaidų ištaisymą, gali būti diegiami tik gavus Pirkėjo rašytinį leidimą;

Šalių sutarimu gali būti susiderinti kiti, nei nurodyta Techninės specifikacijos 5.2.14.4. punkte, defektų pašalinimo terminai.

* + 1. **Sistemos prieinamumas.**
       1. Tiekėjas kiekvieną mėnesį privalo matuoti Sistemos prieinamumą (procentais), atsižvelgiant į visus užfiksuotus incidentus kiekvieno mėnesio pabaigoje, pagal 5.2.15.3 formulę ir pateikti informaciją Pirkėjui el. paštu ne vėliau nei iki 5-os (penktos) sekančio mėnesio dienos;
       2. Sistemos prieinamumas turi būti ne mažesnis kaip 99 (devyniasdešimt devyni) proc. Sistemos palaikymo laiko;
       3. Sistemos prieinamumo skaičiavimo formulė:



Sutartas palaikymo laikas – AST, prastova (sutrikimai) – DT

* + 1. **Sistemos greitaveikos reikalavimai**:
       1. Ne mažiau kaip 95 (devyniasdešimt penki) proc. „Save“ operacijų turi trukti ne ilgiau kaip 5 (penkias) sekundes. Tai galioja vienam įrašui, kurį inicijuoja vartotojas, naudodamas vartotojo sąsają;
       2. Ataskaitos suformavimas – 95 (devyniasdešimt penki) proc. operacijų, ne ilgiau kaip 30 (trisdešimt ) sek. Sąlyga galioja vienam ataskaitos puslapiui tik tuo atveju, kai ataskaitoje nėra atliekami sudėtingi skaičiavimai ar duomenų importai / eksportai.
    2. **Reikalavimai Konsultavimo paslaugoms:**
       1. Konsultavimo paslaugas sudaro konsultacijos, susijusias su Sistemos veikimu, panaudojimu ir vystymu;
       2. Tiekėjas įsipareigoja konsultuoti Pirkėjo atstovus visais su Sistemos panaudojimu, vystymu ir jos veikimu susijusiais klausimais;
       3. Konsultavimas turi būti atliekamas Pirkėjo teikiama incidentų valdymo sistema, telefonu ar el. paštu, t. y. tokiomis pačiomis priemonėmis, kokiomis gautas paklausimas iš Pirkėjo įgalioto atstovo;
       4. Tiekėjo konsultavimo lygiai ir jų reakcijos trukmės:

|  |  |  |
| --- | --- | --- |
| **Nr.** | **Konsultavimo lygis** | **Reakcijos trukmė** |
| 1. | Reakcija. | Ne ilgiau kaip 4 (keturios) darbo valandos nuo atitinkamo Pirkėjo paklausimo pateikimo. |
| 2. | Konsultavimo paslaugos, susijusios su standartiniu / baziniu Sistemos funkcionalumu. | Ne vėliau kaip per 2 (dvi) darbo dienas nuo atitinkamo Pirkėjo paklausimo pateikimo. |
| 3. | Konsultavimo paslaugos, susijusios su sudėtingų, nestandartinių situacijų išsiaiškinimu, duomenų analize, nestandartiniu Sistemų funkcionalumu ar galimybėmis. | Ne vėliau kaip per 5 (penkias) darbo dienas nuo atitinkamo Pirkėjo paklausimo pateikimo. |

* + - 1. Į Konsultavimo paslaugų teikimo terminą neįskaičiuojamas laikas, kurio metu laukiama papildomos ar patikslintos informacijos iš Pirkėjo, be kurios pagrįstai nėra įmanomas kokybiško atsakymo į konsultaciją pateikimas;
      2. Esant sudėtingoms situacijoms ar paklausimams, konkrečios konsultavimo paslaugos suteikimo laikotarpis gali būti suderintas Šalių susitarimu;
      3. Pirkėjas paskirs ne daugiau kaip 5 (penkis) atsakingus asmenis, kurie galės teikti paklausimus Tiekėjui.
    1. **Reikalavimai Vystymo paslaugų teikimui**
       1. Vystymo paslaugos turės būti teikiamos pagal Pirkėjo Tiekėjui pateiktus Užsakymus. Užsakymai bus teikiami per Pirkėjo ir (arba) Tiekėjo naudojamas pakeitimų valdymo sistemas. Užsakymus Pirkėjas Tiekėjui gali pateikti visą Sutarties galiojimo laikotarpį (tačiau iki Sutarties galiojimo pabaigos likus pakankamam laikui Užsakymui realizuoti ir po bandomosios eksploatacijos Pirkėjui priimti visus Užsakymo rezultatus). Užsakymų skaičius neribojamas;
       2. Sistemos Vystymo paslaugų suteikimo terminai ir apimtys (konkretus valandų skaičius reikalingas užsakytoms Paslaugoms suteikti) yra iš anksto suderinami Pirkėjo pakeitimų valdymo sistemoje;
       3. Vystymo paslaugų lygiai ir jų įgyvendinimo trukmės:

|  |  |  |  |  |
| --- | --- | --- | --- | --- |
| **Nr.** | **Vystymo paslaugų lygis** | **Aprašymas** | **Analizės trukmė** | **Realizavimo trukmė** |
| 1. | Paprastas | Pakeitimai, susiję su standartiniu / baziniu Sistemos funkcionalumu. | 3 (trys) d. d. | 5 (penkios) d. d.\* |
| 2. | Vidutinis | Pakeitimai, susiję su standartiniu / baziniu Sistemos funkcionalumu, kurie papildomai reikalauja programinio kodo papildymų. | 5 (penkios) d. d. | 10 (dešimt) d. d.\* |
| 3. | Sudėtingas | Pakeitimai, susiję su sudėtingų, nestandartinių situacijų išsiaiškinimu, duomenų analize, nestandartiniu Sistemų funkcionalumu ar galimybėmis ir reikalaujantys žymaus programinio kodo papildymo. | 10 (dešimt) d. d. | Pagal atskirą susitarimą tarp Pirkėjo ir Tiekėjo. |

* + - 1. Tiekėjas turi atlikti suteiktų Vystymo paslaugų rezultatų testavimą: Vystymo paslaugų diegimas turi būti atliekamas testavimo aplinkoje, siekiant patikrinti Vystymo paslaugų rezultatų funkcionalumą ir suderinamumą su esamu Sistemos funkcionalumu;
      2. Tiekėjas privalo pateikti dokumentą Pirkėjui, kuriame nurodyti testavimo rezultatai, bei kuriame turi būti nurodyta ši informacija:

5.2.18.5.1. testuojama funkcija (reikalavimai);

5.2.18.5.2. kokie veiksmai turi būti atlikti iki testavimo ir nurodomi testiniai duomenys;

5.2.18.5.3. kokius veiksmus reikia atlikti Pirkėjui;

5.2.18.5.4. koks rezultatas yra laukiamas;

5.2.18.5.5. testuotojo išvada (ar pokytis tinkamas diegti ar netinkamas diegti, kokie liko neišspręsti defektai).

* + - 1. Tiekėjas turi pateikti instrukcijas, kaip teisingai įdiegti naują Sistemos pakeitimą į Sistemos testavimo aplinką ir (ar) sukonfigūruoti Sistemos vystymą.
      2. Diegimo / išdiegimo instrukcijoje Tiekėjas privalo:
         1. pateikti diegimo / išdiegimo automatizuojamas priemones;
         2. aprašyti diegimo darbus (žingsnius);
         3. aprašyti kiekvieno žingsnio diegimo trukmes;
         4. pateikti rekomendacijas dėl naudotojų darbo diegimo metu;
         5. pateikti diegimo į gamybinę aplinką patikros planą;
      3. Kartu su diegimo instrukcija Tiekėjas turi pateikti naudotojo vadovą, kuriame turi būti pateikta:
         1. diegimo / išdiegimo automatizuotos priemonės aprašymas;
         2. veiklos arba automatizuotos priemonės diagrama;
         3. informacija, kokie veiksmai turi būti atlikti prieš pradedant vykdyti automatizuotą priemonę;
         4. informacija, kaip pradėti (pvz., nurodyti meniu kelią) vykdyti automatizuotą priemonę;
         5. informacija, kaip vykdyti (pvz., kokius laukus užpildyti, nurodyti tų laukų paskirtį ir prasmę) automatizuotą priemonę;
         6. informacija, kokie tolimesni veiksmai turi būti atlikti, kad būtų pabaigtas automatizuotos priemonės vykdymo procesas.
      4. Tiekėjas, pagal atitinkamą Užsakymą suteikęs Vystymo paslaugas, privalo perduoti Pirkėjui visą su Sistemos tobulinimu / keitimu / vystymu susijusią informaciją („know-how“), elektroninėje laikmenoje, Tiekėjas turi perduoti šią dokumentaciją::
         1. vykdomo sistemos keitimo techninę specifikaciją;
         2. naudotojo vadovą;
         3. įdiegimo / išdiegimo, administravimo ir priežiūros instrukciją (administratoriaus vadovą).
      5. Tiekėjas įsipareigoja sugeneruoti išeities kodus (source code) ir įkelti į Pirkėjo išeities kodų bei dokumentacijos saugyklą GITLAB, bei juos pastoviai atnaujinti po atliktų Sistemos tobulinimų, keitimų. Išeities tekstai turi atitikti šiuos reikalavimus:
         1. kompiliavimui paruoštas rinkmenų paketas, nurodant standartines kompiliavimo priemones ir kompiliavimo eigą;
         2. išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas;
         3. Pirkėjui turi būti perduoti pilni, be klaidų išeities tekstai, iš kurių naudojant standartines priemones būtų kompiliuojama naudojimui parengta programinė įranga, atliekanti jai specifikuotas funkcijas.
         4. visą kitą susijusią dokumentaciją;
         5. visos naudotojo ar administratoriaus instrukcijos turi būti išsamiai aprašytos ir iliustruotos naudotojo sąsajos paveikslėliais;
         6. visa dokumentacija turi būti parengta lietuvių kalba.
      6. Pagal atitinkamą Užsakymą Tiekėjui suteikus Vystymo paslaugas, Pirkėjo turimos teisės į Sistemą nesikeičia, t. y. Pirkėjui išlieka visos turimos teisės į Sistemą.
      7. Pagal kiekvieną Pirkėjo pateiktą Užsakymą laiku ir tinkamai suteiktos Vystymo paslaugos yra perduodamos Pirkėjui, šalims pasirašant suteiktų Paslaugų perdavimo–priėmimo aktą. Paslaugų perdavimo–priėmimo aktą Pirkėjas pasirašo, kai gamybinėje Sistemos aplinkoje galima įvykdyti veiklos procesus Paslaugų užsakymo akte apibrėžta funkcionalumo apimtimi ir nėra likusių neištaisytų klaidų. Visi Sistemos tobulinimai / keitimai / vystymai Sistemos gamybinėje aplinkoje turi būti diegiami tik ištestuoti ir gavus Pirkėjo rašytinį leidimą. Naujai Tiekėjo įkeltas funkcionalumas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai į gamybinę aplinką įkeltas funkcionalumas sutrikdo Sistemoje esančių funkcijų darbą, laikoma, kad įkeltas funkcionalumas atliktas nekokybiškai.
      8. Suteiktų Vystymo paslaugų perdavimo–priėmimo metu Pirkėjas negali visiškai patikrinti suteiktų Vystymo paslaugų atitikimo Sutartyje nustatytiems reikalavimams, todėl šalys susitaria, kad Paslaugų perdavimo–priėmimo akto pasirašymas jokiu būdu neapriboja Pirkėjo teisės po Paslaugų perdavimo–priėmimo akto pasirašymo reikšti Paslaugų teikėjui pretenzijas dėl suteiktų Vystymo paslaugų neatitikimo Sutartyje nustatytiems reikalavimams / trūkumams. Pirkėjas turės teisę kreiptis į Tiekėją dėl Vystymo paslaugų rezultato trūkumų pašalinimo ne vėliau kaip per 2 (du) mėnesius nuo Vystymo paslaugų perdavimo–priėmimo akto pasirašymo dienos.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Sutartis įsigalioja nuo tinkamo Sutarties įvykdymo užtikrinimo pateikimo dienos. Paslaugų teikimo ir Prekių tiekimo terminas yra 38 (trisdešimt aštuoni) mėnesiai nuo Sutarties įsigaliojimo dienos, o maksimalus Sutarties galiojimo terminas yra 40 (keturiasdešimt) mėnesių, t. y. 38 (trisdešimt aštuoni) mėnesiai Paslaugų teikimo ir Prekių tiekimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Prekes ir Paslaugas bei pritaikytas sankcijas.
   2. Tiekėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Paslaugų vykdymu susijusios Tiekėjo išlaidos ir Tiekėjui Paslaugų vykdymas taps sudėtingesnis (Tiekėjui padidės įsipareigojimų vykdymo kaina). Paslaugų kaina jokiais atvejais nebus didinama, išskyrus atvejus, kai Paslaugų kaina su pridėtinės vertės mokesčiu gali padidėti dėl pridėtinės vertės mokesčio pasikeitimo ar peržiūrėjus Paslaugų įkainius Sutartyje numatyta tvarka.
2. **PRIEDAI**

Priedas Nr. 1 – AM funkciniai reikalavimai.

Priedas Nr. 2 – AM nefunkciniai reikalavimai.

1. Pirkėjas įsipareigoja užsakyti ir nupirkti Sistemos programinę įrangą su visomis Sistemai veikti reikalingomis IBM Maximo licencijomis (Techninės specifikacijos 3.2.1 punktas) ir 3.1. punkte nurodytus minimalius licencijų kiekius, išskyrus 3 išnašoje nurodytą atvejį dėl Mobilios darbo vietos licencijų. [↑](#footnote-ref-2)
2. Nurodytas maksimalus Pirkimo objekto kiekis. Pirkėjas neįsipareigoja nupirkti viso maksimalaus Paslaugų ir Prekių nurodyto kiekio, Prekės ir Paslaugos bus perkamos pagal Pirkėjo poreikį, neviršijant nurodyto maksimalaus kiekio. [↑](#footnote-ref-3)
3. Tiekėjui pateikus savo pasiūlymą su „IBM Maximo“ integruota mobiliąja programa, Pirkėjas nepirks jokių Mobilios darbo vietos licencijų. Mobiliųjų licencijų kaina turi būti įtraukta į Mobiliosios programėlės diegimo kainą. [↑](#footnote-ref-4)